S-77/2023

A Mál þetta, sem þingfest var og dómtekið 12. september sl., er höfðað af lögreglustjóranum á Norðurlandi vestra með ákæru 27. júlí 2023, á hendur G-kk-þgf P-kk-þgf H-kk-þgf, fæddum [...], til heimilis að [...], ,, fyrir eftirtalin umferðarlagabrot:

I. með því að hafa, aðfaranótt laugardagsins 21. nóvember 2021, sviptur ökurétti með dómi, ekið bifreiðinni [...] um Bústaðaveg við Suðurhlíð í Reykjavík, óhæfur til að stjórna bifreiðinni örugglega vegna áhrifa alkóhóls (alkóhól í blóði reyndist 0,94‰), og kókaíns (kókaín í blóði reyndist 29 ng/ml.).

Telst framangreint varða við 1. mgr. 58. gr., 1., sbr. 2. mgr. 49. gr. og 1., sbr. 2. mgr. 50. gr., sbr. 94. gr. og 95. gr. umferðarlaga nr. 77, 2019.

(007-2021-77541) II.

Með því að hafa aðfaranótt sunnudagsins 20. mars 2022, sviptur ökurétti með dómi, ekið bifreiðinni [...] um Hringveg við Búðaveg þar sem ákærði missti stjórn á bifreiðinni með þeim afleiðingum að hún hafnaði utan vegar og fyrir að hafa í kjölfarið neytt áfengis áður en sex klukkustundir voru liðnar frá atvikinu.

(317-2022-1349)

Telst framangreint varða við 1. mgr., 58. gr. og 5. mgr. 52. gr., sbr. 94. og 95. gr. umferðarlaga nr. 77, 2019.

Þess er krafist að ákærði verði dæmdur til refsingar og til greiðslu alls sakarkostnaðar, til að sæta sviptingu ökuréttar skv. 99. og 101. gr. umferðarlaga nr. 77, 2019.“

B Ákærði sótti ekki þing og boðaði ekki forföll þegar málið var þingfest 12. september sl. Málið er því dæmt með vísan til 1. mgr. 161. gr. laga nr. 88/2008 um meðferð sakamála enda er þess getið í fyrirkalli sem birt var á lögmætan hátt 18. ágústsl. að svo mætti fara með málið. Þar sem ákærði hefur ekki látið málið til sín taka verður með vísan til þess sem að framan er rakið að líta svo á að hann viðurkenni háttsemi þá sem honum er í ákæru gefin að sök og telst sök hans þar með nægilega sönnuð enda er ákæran í samræmi við gögn málsins og brot hans þar réttilega fært til refsiákvæða.

Ákærði á samkvæmt sakavottorði dagsettu 31. júlí 2023 nokkurn sakarferil að baki. Brot ákærða sem einkum hafa áhrif á ákvörðun refsingar í þessu máli eru þau að í febrúar 2020 var hann sakfelldur fyrr að aka ítrekað undir áhrifum fíkniefna og fyrir að aka sviptur ökurétti auk þess sem honum var gert að greið rúmlega 2.000.000 króna í sekt. Hinn 8. apríl 2021 var ákærði dæmdur í fimm mánaða fangelsi, skilorðsbundið, fyrir brot gegn lögum um ávana- og fíkniefni, vopnalögum, almennum hegningarlögum og fyrir að aka undir áhrifum ávana- fíkniefna sviptur ökurétti. Þá gekkst hann undir sátt í júní 2021 fyrir akstur undir áhrifum ávana- og fíkniefna og fyrir akstur sviptur ökurétti.

Samkvæmt því sem rakið er hér að framan er ákærði nú sakfelldur fyrir að aka í fjórða sinn undir áhrifum áfengis eða ávana- og fíkniefna og í fjórða sinn fyrir að aka sviptur ökurétti. Áralöng dómvenja stefndur til þess að við ákvörðun refsingar fyrir brot af þessu tagi er horft til ákvæða 71. gr. almennra hegningarlaga nr. 19/1940 hvað ítrekun varðar. Ákærði er með dómi þessum sakfelldur fyrir að aka ítrekað þriðja sinni undir áhrifum áfengis eða ávana- og fíkniefna og ítrekað þriðja sinni sviptur ökurétti. Að þessu gættu og með hliðsjón af 77. gr. nefndra laga nr. 19/1940 þykir refsing ákærða hæfilega ákveðin fjögurra mánaða fangelsi.

Þá ber með vísan til tilvitnaðra ákvæða í ákæru að svipta ákærða ökurétti ævilangt.

Með hliðsjón af niðurstöðu málsins ber með vísan til 1. mgr. 235. gr. laga um meðferð sakamála að dæma ákærða að greiða allan sakarkostnað sem samkvæmt yfirliti sækjanda nam, í báðum ákæruliðum, samtals 194.549 krónum.

Af hálfu ákæruvaldsins sótti málið S-kk-nf H-kk-nf K-kk-nf saksóknarfulltrúi lögreglustjórans á Norðurlandi vestra.

H-kk-nf H-kk-nf héraðsdómari kveður upp dóm þennan.

Dómsorð:

Ákærði, G-kk-nf P-kk-nf H-kk-nf, sæti fangelsi í fjóra mánuði.

Ákærði er sviptur ökurétti ævilangt.

Ákærði greiði 194.549 krónur í sakarkostnað.

H-kk-nf H-kk-nf